Air Malta qalet li se tkun qed tnaqqas il-frekwenza ta' wħud mir-rotot tagħha f'Jannar u Frar imma wegħdet li mhu se tikkanċella l-ebda titjira. Fi stqarrija, il-kumpanija qalet li dan it-tnaqqis kien neċessarju minħabba li naqset id-domanda fl-aħħar ġimgħat minħabba l-ħafna interruzzjonijiet li qed tesperjenza. Hi ma qalitx liema rotot se jkunu affettwati minn dan it-tnaqqis. Iċ-Ċermen Eżekuttiv tal-Air Malta David Curmi qal li din id-deċiżjoni ttieħdet biex il-kumpanija tlaħħaq mad-domanda u tevita li jtiru ajruplani vojta. "F'dawn is-sitwazzjonijiet, għandna bżonn inkunu aġli ħafna u ddixxiplinati finanzjarjament u niffukaw fuq l-effiċjenza biex nipproteġu l-likwidità u l-prestazzjoni finanzjarja tagħna," stqarr Curmi. Hu qal li l-Air Malta tinsab impenjata biex tibqa' konnessjoni essenzjali matul is-sena kollha u tgħaqqad l-Ewropa kontinentali bl-ivvjaġġar, bit-turiżmu u bit-trasferimenti tal-merkanzija medika urġenti. Intant, Roy Kinnear, il-Kap Kummerċjali tal-Air Malta, qal li t-tnaqqis ta' ibbukkjar huwa minħabba ż-żieda tal-każijiet tal-Omicron u l-introduzzjoni ta' lockdowns fil-pajjiżi Ewropej. Hu semma wkoll li Jannar u Frar minn dejjem kienu xhur kwieti għall-kumpanija ikkumparat max-xhur tas-sajf. F'Ġunju, il-kumpanija ħabbret li kienet se tnaqqas il-frekwenza tar-rotot lejn ir-Renju Unit imma żżid ir-rotot ta' Pariġi u ta'Amsterdam. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61d7f1d20232d_rand.td-a-rec-img{text-align:left}.td_uid_3_61d7f1d20232d_rand.td-a-rec-img img{margin:0 auto 0 0}